11.3.2022
RO
Jurnalul Oficial al Uniunii Europene
C 117/17 Marți, 14 septembrie 2021
(iii) să se acorde prioritate finanțării programelor de cercetare și inovare vizând construcția navală ecologică; 53.
invită Comisia și statele membre să monitorizeze atent investițiile din țări din afara UE în porturile europene, dat fiind rolul lor în infrastructura strategică a Europei ca centre multimodale, noduri energetice esențiale și clustere industriale; Transportul de persoane, mobilitatea urbană, logistica urbană și turismul pe apă 54. salută evaluarea recentă de către Comisie a Pachetului privind mobilitatea urbană 2013 (18); evidențiază în acest sens că rezultatele preconizate ale Pachetului privind mobilitatea urbană, și anume o reducere a emisiilor de CO2 și de poluanți atmosferici, reducerea congestionării și a numărului de victime ale traficului rutier în zonele urbane, nu s-au materializat în mod consecvent în întreaga UE; invită, prin urmare, Comisia să încurajeze statele membre și orașele să includă, atunci când este posibil, transportul public, logistica urbană și distribuția locală de mărfuri pe apă ca mod de transport sigur, sustenabil și eficace în planurile lor de mobilitate urbană sustenabilă și să își îmbunătățească colectarea de date privind mobilitatea urbană; subliniază, de asemenea, necesitatea de a include mijloacele de transport public pe apă în platformele digitale de mobilitate, ca de exemplu „mobilitatea ca serviciu” și aplicațiile pentru livrarea de marfă; 55. evidențiază potențialul nevalorificat al căilor navigabile interioare din zonele urbane, astfel cum este ilustrat în Strategia pentru o mobilitate sustenabilă și inteligentă; subliniază că zonele urbane devin din ce în ce mai congestionate, iar construirea unei noi infrastructuri rutiere nu este întotdeauna eficientă din punctul de vedere al costurilor; invită Comisia să includă transportul pe apă în obiectivul său din Strategia pentru o mobilitate sustenabilă și inteligentă de a valorifica mai bine căile navigabile interioare din orașe și să prezinte propuneri concrete care să vizeze îmbunătățirea logisticii pe căile noastre navigabile interioare și să ia în considerare livrarea finală folosind biciclete pentru transportul de marfă, impulsionând astfel transferul modal; invită Comisia, în acest sens, să îmbunătățească colectarea datelor privind mobilitatea urbană pentru transportul de persoane și de mărfuri pe apă și evidențiază potențialul transportului pe căi navigabile interioare pentru ultimul kilometru din logistica urbană sustenabilă; 56. evidențiază că cifrele din 2019 privind transportul de persoane au arătat că sectorul croazierelor fluviale din Europa, inclusiv navele pentru voiaje de zi și serviciile de feribot, se afla într-o stare viabilă înainte de pandemia de COVID-19; remarcă însă că sectorul a stagnat aproape complet în prima jumătate a anului 2020 din cauza situației sanitare persistente, ceea ce a avut un impact economic negativ și a dus la dificultăți financiare pentru întreprinderi, și este în continuare incert dacă traficul de persoane va reveni la normal în 2021 (19); invită Comisia, prin urmare, să includă turismul pe căile navigabile interioare în viitoarea sa Agendă europeană pentru turism 2050, cu scopul de a promova argumentele economice pentru o redresare sustenabilă, inovatoare și rezilientă a turismului fluvial, ținând cont de beneficiile economice ale turismului fluvial în regiunile portuare în ceea ce privește valoarea adăugată, crearea de locuri de muncă și veniturile portuare; 57. subliniază nevoia de a explora în continuare potențialul căilor navigabile interioare pentru navigația de agrement și pentru alte activități pe apă, care ar stimula creșterea, ar crea noi oportunități de încadrare în muncă și ar îmbogăți turismul în regiunile în cauză; 58. invită statele membre să aprobe certificatul internațional pentru operarea navelor de agrement prin adoptarea Rezoluției nr.
40 a Comitetului pentru transportul pe căile navigabile interioare al Comisiei Economice pentru Europa a ONU, pentru a permite recunoașterea transfrontalieră a permiselor și pentru a facilita navigația de agrement în Europa; o o 59.
(18) (19)
o
încredințează Președintelui sarcina de a transmite prezenta rezoluție Consiliului și Comisiei.
Documentul de lucru al serviciilor Comisiei din 24 februarie 2021 (SWD(2021)0047).
Comisia Centrală pentru Navigația pe Rin, Market observation report 2020: inland navigation in Europe, septembrie 2020.